Diari Oficial de la Generalitat Valenciana


Sumari del DOGV 3307, del 13-08-1998 (1998/6173)

RESOLUCIÓ de 17 de juliol de 1998, del subsecretari de Cultura, Educació i Ciència, per la qual es concedeixen ajudes a les organitzacions sindicals de personal docent no universitari amb implantació a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3307

Data del DOGV
:   13-08-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/6173


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 17 de juliol de 1998, del subsecretari de Cultura, Educació i Ciència, per la qual es concedeixen ajudes a les organitzacions sindicals de personal docent no universitari amb implantació a la Comunitat Valenciana. [1998/X6173]
  
Per Ordre de 30 d'abril de 1998, de la Conselleria de Cultura, Educació i Ciència, es convocaven ajudes per a fomentar la realització d'activitats d'interés educatiu pels sindicats de l'ensenyament de la Comunitat Valenciana, s'establien els criteris i les bases per a la concessió i es delegava en el subsecretari de Cultura, Educació i Ciència la resolució de la convocatòria.
  
Examinades les sol·licituds d'ajudes presentades per les organitzacions sindicals i valorats els plans d'actuació presentats en funció dels criteris previstos en l'ordre, la Comissió Avaluadora va procedir inicialment a determinar quina quantitat de l'import global màxim s'havia de distribuir entre les organitzacions sindicals del sector de l'ensenyament privat concertat i les del sector de l'ensenyament públic, així com la posterior distribució entre els beneficiaris de cada sector, atenent el nombre de delegats de personal i membres del comité d'empresa obtinguts en les eleccions sindicals per cada una de les entitats sindicals del sector d'ensenyament privat concertat, o el nombre de representants en les juntes de personal docent en el cas d'organitzacions sindicals del sector d'ensenyament públic.
  
Vista la proposta de la Comissió Avaluadora de concessió de les ajudes i després del tràmit d'audiència a les entitats sol·licitants, no s'han presentat al·legacions per part de les organitzacions sindicals.
  
En exercici de les facultats delegades pel conseller de Cultura, Educació i Ciència en la disposició final primera de l'Ordre de 30 d'abril de 1998, resolc:
  
Primer
  
1. Aprovar la concessió de les ajudes per a fomentar la realització d'activitats d'interés educatiu pels sindicats de l'ensenyament de la Comunitat Valenciana, a les entitats que figuren en l'annex i en la quantia que s'hi especifica.
  
2. Desestimar la petició d'ajuda presentada per l'organització sindical CGT per no reunir el requisit de la base segona de l'annex I de l'Ordre de 30 d'abril de 1998.
  
Segon
  
El termini per a aportar la documentació justificativa referida en la base sisena de l'ordre, a què estan obligades les entitats a qui es concedeixen les ajudes, finalitzarà el dia 31 d'octubre de 1998, i es procedirà al pagament de la subvenció en els termes que estableix l'esmentada base sisena de l'Ordre de 30 d'abril de 1998.
  
Contra aquesta resolució, que posa fi a la via administrativa, es podrà interposar, després de la comunicació a aquesta Conselleria, un recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà del dia de la publicació en el Diari Oficial de la Generalitat Valenciana, de conformitat amb l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i amb els articles 57 i 58 de la Llei de la Jurisdicció Contenciosa Administrativa.
  
València, 17 de juliol de 1998.- El subsecretari de Cultura, Educació i Ciència (p.d. Ordre 30 d'abril de 1998, DOGV núm. 3.241): Carlos Alcalde Agesta.
  
Annex
  
Sol·licituds estimades
  
Entitat Quantia
  
Sindicat de Treballadors i Treballadores
  
 d'Ensenyament del País Valencià (STEPV-IV) 3.123.719 PTA
  
Federació d'Ensenyament de Comissions
  
 Obreres del País Valencià (FE CCOO-PV) 2.255.440 PTA
  
ANPE Sindicat Independent 1.840.947 PTA
  
Federació de Treballadors de l'Ensenyament
  
 UGT (FETE-UGT) 1.019.464 PTA
  
Federació de Sindicats Independents
  
 d'Ensenyament de la CV (FSIE) 547.614 PTA
  
Unió Sindical Obrera de la Comunitat
  
 Valenciana (USO) 530.953 PTA
  
Confederació de Sindicats Independents
  
 i Sindical de Funcionaris (CSI-CSIF) 477.220 PTA
  
Sindicat AFID Comunitat Valenciana (AFID-CV) 204.643 PTA
  
 Total 68.023.256 PTA